
	PROGRAM ERASMUS+
	

	KLJUČKNA AKTIVNOST 2:
	SURADNIČKA PARTNERSTVA (KA220)

	BROJ PROJEKTA:
	2021-1-HR01-KA220-ADU-000029447

	NAZIV PROJEKTA:
	ŠKOLA TRADICIJSKOG PJEVANJA: ZAPJEVAJMO KAKO SU NAS UČILI ZA ODRASLE / SCHOOL OF TRADITIONAL SINGING: LET’S SING HOW WE WERE TAUGHT FOR ADULTS

	TRAJANJE PROJEKTA:
	15.02.2022. – 14.10.2023.




TREĆI PARTNERSKI SASTANAK
SCHANDORF/ČEMBA (AUSTRIJA) OD 15.10.2022. DO 16.10.2022.
	

DNEVNI RED I INFORMACIJE O SADRŽAJU SASTANKA PO TOČKAMA DNEVNOG REDA


SUBOTA, 15.10.2022.

1. Pozdravne riječi dobrodošlice / 09:00h – 09:15h

2. Izvješće o aktivnostima na predstavljanju i promidžbi Projekta u javnosti / 09:15h – 09:45h
- svaki Partner ima na raspolaganju do 5 minuta za izvješćivanje o provedenim aktivnostima

· Svaki Partner će izvijestiti o svim aktivnostima provedenim po pitanju izrade i aktiviranja svoje vlastite web stranice u svrhu informiranja javnosti o svemu što je vezano uz provedbu Projekta, a koja ujedno svakom partneru omogućuje predstavljanje rada i aktivnosti njegovih sekcija. Svaki partner će izvijestiti i o aktivnostima koje se tiču izrade njihovog vlastitog Newsletter servisa, budući da su s tom svrhom na Prvom i Drugom partnerskom sastanku u Kastvu (Hrvatska) i Bratislavi (Slovačka) upriličena predstavljanja jedne od najpoznatijih platformi za izradu Newslettera – MailChimp.com. Svaki partner će također izvijestiti i o svim dosada objavljenim člancima u tiskanim medijima, kao i o radijskim i televizijskim nastupima u kojima je predstavljen Projekt, a posebno o onim objavama koje su se dogodile tijekom lipnja, srpnja, kolovoza, rujna i prve polovice listopada, dakle u vremenu između održavanja Drugog partnerskog sastanka (krajem svibnja) i Trećeg partnerskog sastanaka (sredina listopada).
· Ukoliko neki od Partnera ima poteškoća po pitanju izrade, aktiviranja i održavanja vlastite web stranice, dat će se određene upute, a dogovorit će se i novi rok za izvršenje ovog zadatka, budući da je izrada i aktiviranje vlastite web stranice zadatak kojeg je svaki Partner preuzeo još na Prvom partnerskom sastanku u Kastvu (Hrvatska).
· Ukoliko neki od Partnera još nije aktivirao svoj vlastiti Newsletter servis, ponovno će se napraviti prezentacija jedne od najpoznatijih platformi za izradu Newslettera – MailChimp.com te će se dogovoriti novi rok za izvršenje ovog zadatka, budući da je izrada vlastitog Newsletter servisa također zadatak kojeg je svaki Partner preuzeo na Prvom partnerskom sastanku u Kastvu (Hrvatska).
· Svi Partneri bi trebali imati na raspolaganju određene medije, platforme ili kanale komunikacije (web stranica, profil na društvenim mrežama kao što je Facebook, Instagram ili Twitter, vlastiti Newsletter servis, vlastiti YouTube kanal, zatim bilteni, podrška lokalnih, regionalnih i nacionalnih novina, radio i televizijskih kanala) koje će koristiti za javno predstavljanje, promidžbu i širenje vijesti o Projektu. Sve navedeno je osobito važno u današnje vrijeme jer je raspolaganje suvremenim komunikacijskim alatima i educiranost po pitanju njihovog korištenja jedna od osnovnih pretpostavki uspješnog javnog predstavljanja svoga rada u današnjem svijetu.
· Kako bi se naglasila važnost svih aktivnosti i alata koje su usmjerene ka predstavljanju i promidžbi Projekta u javnosti, ponovno će se zajednički pogledati prezentacija o diseminaciji i vidljivosti prezentirane na uvodnom sastanku koordinatora s hrvatskom nacionalnom Agencijom za mobilnost i projekte Europske unije koja je održana 9.12.2021, a koja je zajednički pogledana i na Prvom partnerskom sastanku u Kastvu. Prilikom gledanja prezentacije će se posebno obratiti pažnja na stranicu 8 i 9 prezentacije u svrhu upoznavanja sa smjernicama o vizualnom identitetu i ispravnoj primjeni simbola EU i programa ERASMUS+ uključujući logotipove.

3. Izvješće o aktivnostima popunjavanja obrazaca za izvješćivanje o Projektu / 09:45h – 10:15h

· Prije svega će detaljno razgovarati o popunjavanju Obrasca evidencije radnog vremena (Timesheet) – evidencija radnih sati po danima za svaki mjesec za rad na ostvarenju projektnih rezultata. Napravit će se kratka analiza svih dosada popunjenih Obrazaca evidencije o radnom vremenu (Timesheet) za svakog pojedinog partnera te će se iznijeti eventualne primjedbe te dati upute za moguća poboljšanja.
· Budući da je na Prvom partnerskom sastanku u Kastvu Anton Rajk (Slovenija) zadužen za izradu Obrasca evidencije primitaka i izdataka u EXCEL-u sa svim stavkama proračuna koji će se koristiti kao Obrazac financijskog izvješćivanja o Projektu, i to sa svrhom financijskog izvješćivanja o opravdanosti troškova vezanih uz provedbu Projekta, predstavnici Partnera iz Slovenije će izvijestiti o aktivnostima vezanim za izradu ovog Obrasca.

4. Izvješće o provedenim aktivnostima po pitanju ostvarivanja ciljeva Projekta / 10:15h – 10:45h

· Ciljevi projekta su:

· Učenje zakonitosti klapskog pjevanja s radom na kvalitetnoj glasovnoj tehnici koja je jedan od glavnih preduvjeta bavljenja njime
· Učinkovito i što uspješnije predstavljanje klapske pjesme na nastupima i koncertima
· Širenje prekograničnih klapskih veza
· Usavršavanje u području korištenja novih tehnologija u svrhu bolje i brže komunikacije neophodne za ostvarenje procesa edukacije
· Skupno njegovanje pjesama hrvatske kulturne baštine u Hrvatskoj i u zemljama hrvatske dijaspore
· Unapređenje kulturno-umjetničkog stvaralaštva i amaterizma u Hrvatskoj i u zemljama sudionicama projekta

5. Izvješće o korištenju zajedničke platforme, odnosno digitalnog prostora radi dostupnosti svih dokumenata i obrazaca povezanih s Projektom – zajednički Google disk i Google calendar 
/ 10:45h – 11:00h

· Svaki partner će ukratko iznijeti svoja iskustva u korištenju navedenih zajedničkih platformi te izvijestiti ukoliko ima bilo kakvih teškoća ili nejasnoća po pitanju njihovog korištenja. Ukoliko postoje bilo kakve poteškoće u korištenju ovih zajedničkih platformi dat će se potrebna objašnjenja sa svrhom njihovog otklanjanja, a u cilju što učinkovitijeg korištenja navedenih zajedničkih servisa.
· Za potrebe pristupa zajedničkoj digitalnoj platformi (GOOGLE DRIVE/DISK i GOOGLE CALENDAR) na Prvom partnerskom sastanku u Kastvu otvoren je zajednički GMAIL račun sa sljedećim podacima:
Ime i prezime: ERASMUS KLAPA
Korisničko ime: erasmusklapa@gmail.com
lozinka: Erasmus22


PAUZA / 11:00h – 11:15h

6. Izvješće, rasprava i ocjena provedenih aktivnosti i obavljenog rada na glavnom projektnom rezultatu Kurikulum i Priručnik za učenje tradicijskog pjevanja / 11:15 – 12:30h
- svaki Partner ima na raspolaganju do 15 minuta za izvješćivanje o provedenim aktivnostima i obavljenom radu na svom poglavlju Priručnika za učenje tradicijskog pjevanja, što uključuje obavezno predstavljanje svog poglavlja Priručnika za kojeg je zadužen u pisanom obliku

· Za koordiniranje i praćenje ostvarivanja ovog glavnog projektnog rezultata zadužena je Udruga Kanat – Kastav. Kurikulum i Priručnik za učenje tradicijskog pjevanja namijenjen je prvenstveno voditeljima klapa, a onda i svima onima koje zanima klapsko pjevanje (klapski pjevači, zborovođe, voditelji manjih vokalnih ansambala). Na Prvom partnerskom sastanku u Kastvu (Hrvatska) je dogovoreno kako će Priručnik biti sastavljen od pisanog teksta, notnih zapisa te će uključivati i audio/video zapise. U pisanom tekstu naglasak će biti na metodama i načinima rada, prijedlozima i savjetima te primjerima dobre prakse. Notni zapisi uključivat će vježbe za glas (vježbe upjevavanja i vokalne tehnike) kao i primjere tradicionalnih višeglasnih napjeva. Važno je to, što će se uz svaki primjer iz priručnika moći poslušati/pogledati audio/video zapis. To će značajno olakšati razumijevanje sadržaja i prijenos znanja. Pojava priručnika će uvelike pomoći mladim voditeljima različitih glazbenih skupina koji bi željeli pokrenuti amaterski rad u svojim sredinama ili ga unaprijediti i podignuti na višu razinu.
· Vremensko razdoblje u kojem se ovaj projektni rezultat mora ostvariti je 10 mjeseci, s time da traje od početka provođenja Projekta, dakle od 15.2.2022. do 15.12.2022. godine. Ukupno predviđeno vrijeme za ostvarenje ovog projektnog rezultata je kod svih Partnera 110 radnih dana, dok je kod Udruge Kanat – Kastav, Koordinatora Projekta, predviđeno 120 radnih dana.
· Na Prvom partnerskom sastanku u Kastvu (Hrvatska) je zaključeno kako će svaka zemlja Partner napraviti prijevod Kurikuluma i Priručnika na jezike svojih zemalja, kako bi projektni rezultat našeg Projekta imao, što je moguću širu primjenu u lokalnoj zajednici, a dogovoreno je kako će se napraviti prijevod i na engleski jezik, poradi što većeg diseminacijskog učinka u svim zemljama Europske unije, ali i globalno. Pristup notnim, audio i vizualnim zapisima bit će omogućen putem linkova ili QR kodova. Pored izrade Kurikuluma i Priručnika u PDF elektronskom obliku, zaključeno je kako treba svakako izvidjeti mogućnosti tiskanog izdanja.
· Na Prvom partnerskom sastanku u Kastvu (Hrvatska) prihvaćen je prijedlog, a na Drugom partnerskom sastanku u Bratislavi (Slovačka) potvrđeno je da će priručnik imati ukupno 6 poglavlja. Pri tome je prvih 5 poglavlja raspodijeljeno među Partnerima na način da je svaki Partner odabrao ono poglavlje koje najbolje odgovara njegovim predznanjima, iskustvima i kompetencijama, tako da svaki Partner radi na dijelu Priručnika u kojem može dati svoj najbolji i najkvalitetniji doprinos. Što se tiče posljednjeg 6. poglavlja, a to je ZAKLJUČAK, u njegovoj izradi će sudjelovati zajedničkim snagama svi Partneri.
· Na Trećem partnerkom sastanku u Schandorfu/Čembi (Austrija) će svaki Partner imati na raspolaganju do 15 minuta za predstavljanje svojih dosadašnjih aktivnosti i rezultata po pitanju rada na svome poglavlju (kod nekih poglavlja je na Prvom partnerskom sastanku u Kastvu (Hrvatska) već navedena i njegova moguća detaljnija raščlamba), s time da je svaki Partner na Trećem partnerkom sastanku u Schandorfu/Čembi (Austrija) u obavezi u pisanom obliku prezentirati sve ono, što je učinjeno pitanju stvaranja poglavlja za koje je pojedini Partner zadužen:

1. OPĆENITO O PJEVANJU I NJEGOVOM POVIJESNOM RAZVOJU (Mađarska)
1.1. Klapsko pjevanje kao vrsta tradicijskog pjevanja

2. KLAPSKA PJESMA I GLAVNA OBILJEŽJA KLAPE (Slovačka)
2.1.  Vrste klapskih pjesama 
2.2.  Glavna obilježja klapske pjesme, što je klapa, 

3. OPĆENITO O GLASU I VOKALNOJ TEHNICI (Slovenija)
4. DJELOVANJE KLAPE (Austrija)
4.1. Formiranje klape (audicija, temeljni preduvjeti za klapske pjevače i umjetničkog voditelja… )
4.2. Organizacija rada (pokusi, nastupi, koncerti, projekti)
4.3. Glazbeni pokus (upjevavanje, rad na notnom materijalu)
4.4. Vrednovanje rada klape kroz nastupe i priznanja

5. OBILJEŽJA INTERPRETACIJE KLAPSKOG PJEVANJA (Hrvatska)
5.1.  Rad na tekstu, dikcija, fraziranje i artikulacija, agogika, dinamika, fuzija

6. ZAKLJUČAK (svi partneri zajedno)

· Nakon izlaganja i prezentacije svakog Partnera bit će otvorena rasprava te će se dati ocjena do sada provedenih aktivnosti, obavljenog rada i predstavljenih poglavlja u pisanom obliku. Temeljem zaključaka donesenih nakon rasprave, svaki pojedini Partner će dobiti upute za daljnji rad na njegovom poglavlju Priručnika. Također će se dogovoriti i konkretni zadaci i rokovi za rad na ostvarenju ovog glavnog projektnog rezultata sa ciljem i svrhom, što boljeg i kvalitetnijeg Priručnika za učenje tradicijskog pjevanja.
   
7. Razgovor o koncepciji Kurikuluma za učenje tradicijskog pjevanja i dogovaranje njegovog sadržaja / 12:30 – 13:15h

· Na prva dva partnerska sastanka u Kastvu (Hrvatska) i Bratislavi (Slovačka) dogovoreno je da će u izradi Kurikuluma sudjelovati umjetnički voditelji klapa koje djeluju kao sekcije svakog Partnera, dok će u osmišljavanju i izradi Priručnika za učenje tradicijskog pjevanja, osobito kada je riječ o snimanju audio/video zapisa, u značajnom dijelu sudjelovati i pjevači klapa koje djeluju kao sekcije svakog Partnera.
· Također je zaključeno da će osnovne sastavnice Kurikuluma biti:

· kronološki popis tema (odrediti plan rada prema kojemu bi se obrađivale zacrtane teme)
· sadržaji vezani uz teme (odrediti poglavlja i sadržaje rada, kao na primjer tehnika pjevanja, višeglasno pjevanje, tradicijska glazba, povijest i razvoj klapskog pjevanja)
· aktivnosti (odnosi se na postupke kojima se mogu ostvariti ishodi, na primjer demonstriranje vježbi disanja, dvoglasno, troglasno, četveroglasno pjevanje)
· obrazovni ishodi (prema navedenim temama izradili bi se ishodi, odnosno ciljevi koje bi trebalo ostvariti)
· vremenski okvir (kurikulum treba odrediti koliko je vremena potrebno za ostvarenje određenog ishoda)
· vrednovanje (nakon završene aktivnosti provodi se samoevaluacija i evaluacija ostvarenih rezultata

· Na Trećem partnerkom sastanku u Schandorfu/Čembi (Austrija) će se kroz raspravu nastojati doći do konkretnog prijedloga sadržaja Kurikuluma te će se unaprijediti i dopuniti njegov pismeni nacrt koji je donesen na Drugom partnerskom sastanku u Bratislavi (Slovačka), a sve sa ciljem da tijekom narednih mjesec dana, dakle do polovice studenog, Kurikulum dobije svoju konačnu formu i sadržaj.


PAUZA ZA RUČAK / 13:15h – 14:30h

8. Dogovor i planiranje aktivnosti vezanih uz ostvarivanje drugog projektnog rezultata Radionice tradicijskog pjevanja i organizacija Aktivnosti učenja, podučavanja i osposobljavanja (Learning, Teaching, Training Activities – LTTA) / 14:30 – 16:00h

· Radionice tradicijskog pjevanja

· Pored rada na glavnom projektnom rezultatu Kurikulum i Priručnik za učenje tradicijskog pjevanja, za kojeg su odobrena bespovratna financijska sredstva u proračunskoj stavci Projektni rezultati, Projekt nalaže obavezu rada na ostvarenju drugog projektnog rezultata Radionice tradicijskog pjevanja, iako za njega nisu odobrena bespovratna sredstva na spomenutoj proračunskoj stavci. Prema uputi hrvatske nacionalne Agencije za mobilnost i programe Europske Unije, rad na ostvarenju ovog drugog projektnog rezultata potrebno je financirati sredstvima koja su dobivena na proračunskoj stavci Upravljanje i provedba projekta (Project Management and Implementation). Zbog toga je svaka partnerska organizacija morala sklopiti Ugovor o dopunskom radu za vrijeme čitavog trajanja Projekta, dakle od 15.2.2022. do 14.10.2023. i to za poslove rada na ostvarenju oba projektnih rezultata: Kurikulum i Priručnik za učenje tradicijskog pjevanja (PR1) i Radionice tradicijskog pjevanja (PR2). Pored Ugovora o dopunskom radu (iznimno Ugovor o volontiranju), za pravdanje bespovratnih sredstava dodijeljenih za rad na ostvarenju ova oba projektna rezultata, u svrhu dokaza je potrebno voditi evidenciju o vremenu koje je osoba ili osoblje, zaduženo za rad na projektnim rezultatima, utrošilo za taj rad, a riječ je o mjesečnoj evidenciji radnog vremena (Timesheet). Pri tome je važno voditi točnu evidenciju koliko je vremena utrošeno za rad na svakom pojedinom projektnom rezultatu, dakle zasebno za PR1 i za PR2.
· Prema vremenskom planu koji je predviđen u konačnoj verziji Prijave Projekta, kojom je ujedno predviđeno ukupno trajanje Projekta u trajanju od 24 mjeseca, a temeljem koje su Projektu i odobrena bespovratna sredstva, Radionice tradicijskog pjevanja je bilo planirano provesti od siječnja do prosinca 2023. godine. Međutim, Ugovorom o dodjeli bespovratnih sredstava, sklopljenim s hrvatskom nacionalnom Agencijom za mobilnost i programe Europske Unije, ukupno trajanje Projekta skraćeno je za 4 mjeseca pa Projekt traje 20 mjeseci (početak 15.2.2022., a završetak 14.10.2023.). Zbog ove značajne promjene u vremenskom trajanju Projekta, koja se onda bitno odrazila i na planiranje rokova za ostvarenje pojedinih projektnih aktivnosti, a tako i projektnih rezultata, na Prvom partnerskom sastanku u Kastvu (Hrvatska) bilo je potrebno donijeti novi vremenski plan provedbe čitavog Projekta. Tim novim usuglašenim vremenskim planom provedbe Projekta predviđeno je da će se Radionice tradicijskog pjevanja provesti od veljače do kolovoza 2023. godine.
· Drugi projektni rezultat su Radionice tradicijskog pjevanja kojima je cilj organizirano podučavanje odraslih sa svrhom stjecanja znanja i vještina, ali i otkrivanja te usvajanja zakonitosti važnih za očuvanje narodne baštine, osobito one vokalne. Organizirane i obrazovno usustavljene aktivnosti koje se bave ovim pitanjima gotovo da uopće i ne postoje u niti jednoj od partnerskih zemalja. Podučavanja koja će se provoditi na Radionicama tradicijskog pjevanja, temeljit će se na primjeni Kurikuluma i Priručnika za učenje tradicijskog pjevanja koji će biti ostvaren u prvom dijelu provedbe Projekta kao glavni projektni rezultat. Što se tiče sudionika, odnosno polaznika radionica, proces njihovog odabira započet će najmanje mjesec dana prije početka njihovog održavanja, dakle krajem 12. mjeseca 2022., ili u prvoj polovici 2023. godine. Za te potrebe će u navedenom vremenskom razdoblju, putem javnih medija (lokalnih i regionalnih, najviše pisanih i radijskih), ali i putem društvenih mreža (web stranica, profil na društvenim mrežama kao što je Facebook, Instagram ili Twitter) i vlastitih platformi ili kanala komunikacije (vlastiti Newsletter servis, vlastiti YouTube kanal) biti oglašen početak rada radionica s naznačenim podacima o roku prijave i o podacima koji su potrebni za prijavu i sudjelovanje u radu Radionica (prijava putem e-maila, ili telefona na istaknute kontakte organizatora/koordinatora radionica). Nakon odabira sudionika Radionica, polaznicima je na prvom sastanku potrebno objasniti što ih čeka, koji je krajnji rezultat, koliko će Radionice trajati i koja će biti dinamika rada. Dinamiku rada, trajanje Radionica i vrijeme odvijanja treba prilagoditi sudionicima. Poseban naglasak treba staviti na uključivanje sudionika kojima je dostupnost obrazovanja ograničena bilo zbog toga što žive u manjim, geografski udaljenijim sredinama ili im je mobilnost smanjena zbog invaliditeta. Kako bi se privuklo, a kasnije i zadržalo osobe s manje mogućnosti, u prvom redu će se ići s ciljanom promocijom mogućnosti upisa. Zbog toga informaciju treba plasirati lokalnim udruženjima umirovljenika putem tiskanih medija (jer su oni popularniji i više zastupljeni među starijom populacijom), a posebno treba istaknuti kako će ovaj program biti besplatan. Predviđeno je upisati petnaestak sudionika s manje mogućnosti u svakoj partnerskoj zemlji.

· Aktivnosti učenja, podučavanja i osposobljavanja (Learning, Teaching, Training Activities – LTTA)

· Aktivnosti učenja, podučavanja i osposobljavanja (Learning, Teaching, Training Activities – LTTA) bit će organizirane kako bi svi Partneri i sudionici Projekta, ali i svi korisnici njegovih projektnih rezultata imali jednak uvid u bitne i stručne dijelove Kurikuluma i Priručnika za učenje tradicijskog pjevanja, na čijoj primjeni će se temeljiti provedba Radionica tradicijskog pjevanja. Prema vremenskom planu utvrđenom na Prvom partnerskom sastanku u Kastvu (Hrvatska), a što je također previđeno i u konačnoj verziji Prijave Projekta, temeljem koje su Projektu i odobrena bespovratna sredstva, ove aktivnosti trebaju biti upriličene tijekom 1. mjeseca 2023. godine u Austriji. Aktivnosti učenja, podučavanja i osposobljavanja (Learning, Teaching, Training Activities – LTTA) će predstavljati ključnu poveznicu između Kurikuluma i Priručnika za učenje tradicijskog pjevanja, koji će biti dovršen tijekom 12. mjeseca 2022. godine i Radionica tradicijskog pjevanja, s čijom provedbom će se započeti u 2. mjesecu 2023. godine, što je također utvrđeno vremenskim planom donesenim na Prvom partnerskom sastanku u Kastvu (Hrvatska). Aktivnosti učenja, podučavanja i osposobljavanja (Learning, Teaching, Training Activities – LTTA) bit će organizirane kao 4-dnevna radionica na kojoj će u ulozi predavača biti vrsni poznavatelji vokalne glazbe i klapskog pjevanja. Polaznici će biti po dva člana svake partnerske organizacije, od kojih će barem jedan biti umjetnički voditelj ansambala (klapa) koji djeluje kao sekcija svakog Partnera. Na taj način će se osigurati daljnje kvalitetno prenošenje znanja i vještina na polaznike Radionica tradicijskog pjevanja za vrijeme njihova održavanja u svakoj zemlji partneru tijekom narednih mjeseci provedbe Projekta (od 2. do kraja 8. mjeseca 2023.). Sudionici ovih aktivnosti učenja, podučavanja i osposobljavanja mogu biti i članovi klapa koje djeluju kao sekcije partnerskih organizacija. Aktivnosti učenja, podučavanja i osposobljavanja (Learning, Teaching, Training Activities – LTTA) su ključne za ujednačavanje kvalitete Radionica tradicijskog pjevanja koje se moraju provesti u svim partnerskim zemljama.


ZAVRŠETAK TE ODMOR I VEČERA / NASTAVAK U NEDJELJU, 16.10.2022. U 08:30h


NEDJELJA, 16.10.2022.

9. Financijski aspekti i pravila provedbe Projekta / 08:30h – 09:15h

· Razgovarat će se o svim pitanjima i nejasnoćama vezanim za financijska pravila vođenja Projekta kao na primjer:

· Ugovor o dopunskom radu za potrebe pravdanja bespovratnih sredstava dodijeljenih za  rad na ostvarenju ovog glavnog projektnog rezultat Kurikulum i Priručnik za učenje tradicijskog pjevanja
· Popunjavanje Obrasca evidencije radnog vremena (Timesheet)
· Ostvarenje drugog projektnog rezultata Radionice tradicijskog pjevanja, koje je prema uputi hrvatske nacionalne Agencije za mobilnost i programe Europske Unije potrebno svakako sprovesti tijekom trajanja Projekta, i to od 2. do 8. mjeseca 2023. godine, prema toj istoj uputi hrvatske nacionalne Agencije za mobilnost i programe Europske Unije potrebno je financirati iz sredstava dobivenih na proračunskoj stavci Upravljanje i provedba projekta (Project Management and Implementation). Zbog toga svaka partnerska organizacija mora imati sklopljen Ugovor o dopunskom radu za vrijeme čitavog trajanja Projekta, dakle od 15.2.2022. do 14.10.2023. i to za poslove rada na ostvarenju oba projektnih rezultata: Kurikulum i Priručnik za učenje tradicijskog pjevanja (PR1) i Radionice tradicijskog pjevanja (PR2). Pored Ugovora o dopunskom radu (iznimno Ugovor o volontiranju), za pravdanje bespovratnih sredstava dodijeljenih za rad na ostvarenju ova oba projektna rezultata, u svrhu dokaza potrebno je voditi evidenciju o vremenu koje je osoba ili osoblje, zaduženo za rad na projektnim rezultatima, utrošilo za taj rad, a riječ je o mjesečnoj evidenciji radnog vremena (Time sheet). Pri tome je važno voditi točnu evidenciju koliko je vremena utrošeno za rad na svakom pojedinom projektnom rezultat, dakle zasebno za PR1 i za PR2.

· Ukoliko bude bilo potrebno upriličit će se zajedničko čitanje Ugovora sklopljenog s hrvatskom nacionalnom Agencijom za mobilnost i projekte Europske unije uz analizu svih odredbi u samom Ugovoru, ali i u svim njegovim prilozima. Bude li potrebno, bit će upriličeno i zajedničko gledanje prezentacije Financijska pravila i aspekti provedbe Projekta u području Ključne aktivnosti 2 – Suradnička partnerstva koja je prezentirana na uvodnom sastanku Koordinatora s hrvatskom nacionalnom Agencijom za mobilnost i projekte Europske unije koja je održana 9.12.2021., a koja je zajednički pogledana i na Prvom partnerskom sastanku u Kastvu.
· Prema stavci proračuna Upravljanje i provedba projekta (Project Management and Implementation) je predviđeno financiranje sljedećih vrsta troškova Projekta:

· financiranje ostvarenje drugog projektnog rezultata Radionice tradicijskog pjevanja
· izrada logotipa Projekta i ostalih potrebnih vizuala Projekta
· stvaranje alata i obrazaca za unutarnju evaluaciju i izvješćivanje projektnim aktivnostima
· troškovi komunikacije i koordinacije između partnera
· razrada dogovorenih mehanizama kontrole kvalitete (izvješća, upitnici) i praćenja projekata, kao i prikupljanje i obrada svih podataka koji dolaze iz njih
· troškovi potrošnog materijala, fotokopija, uredskog materijala
· organizacija transnacionalnih projektnih sastanaka (TPM)
· stvaranje agende i info paketa za sve sudionike koji dolaze na sastanak
· organiziranje lokacije, pribavljanje materijala i osiguravanje tehničkih detalja za sastanak (najam prostora, najam opreme i slično, nabavka zaštitne opreme i sredstava, ako bude potrebno zbog epidemioloških razloga)
· opće aktivnosti širenja informacija (kontaktiranje institucija, pojedinaca iz ciljnih i širih skupina dionika)
· informiranje o aktivnostima Projekta putem objavljivanja redovitih informacija prema medijima o tijeku projekta, kontinuiranog objavljivanja na društvenim mrežama
· troškovi sponzoriranih objava radi čim veće vidljivosti Projekta
· troškovi za sastanke s dionicima na lokalnoj razini
· troškovi financijskog praćenja Projekta u vidu angažmana i honoriranja stručne osobe (računovodstvo)
· svi nepredviđeni, ali Projektom povezani troškovi do kojih se nadamo neće doći (na primjer troškovi COVID testova u svrhu putovanja u inozemstvo)

10. Završna i pozdravna riječ / 09:15h – 09:30h

